b"\n_START_ARTICLE_\nMonique Coleman\n_START_SECTION_\nZgodnje \xc5\xbeivljenje in izobrazba\n_START_PARAGRAPH_\nMonique Coleman je bila rojena 13. novembra 1980 v Orangeburgu, South Carolina, Zdru\xc5\xbeene dr\xc5\xbeave Amerike mami Roz Coleman. Z igranjem je za\xc4\x8dela zelo kmalu in sicer v teatru in na televiziji v Kolumbiji, South Carolina. Trenutno \xc5\xbeivi v Los Angelesu. Njena kariera se za\xc4\x8dne na odru Workshop Theatre School of Dramatic Artsa, kjer odigra priblji\xc5\xbeno petnajst iger. Gledalci opazijo talent. Potem Monique Coleman za\xc4\x8dne hoditi na avdicije za kakr\xc5\xa1no koli vlogo, ki bi jo lahko dobila._NEWLINE_Monique Coleman se je \xc5\xa1olala na Heathwood Hall Episcopal School, potem pa \xc5\xa1tudirala igralstvo na \xc5\xa1oli DePaul University v Chicagu.\n_START_SECTION_\nKariera\n_START_PARAGRAPH_\nMonique je kariero za\xc4\x8dela leta 1995, torej pri svojih petnajstih letih, in sicer v filmu Mother of the River, kjer je igrala Dofimae._NEWLINE_Dve leti kasneje se pojavi v The Ditchdigger's Daughters, kjer igra mlado Donno._NEWLINE_Leta 2003 igra Tanyo v Strong Medicine in Molly v Boston Pubilc._NEWLINE_Leta 2004 se pojavi v serijah Midve z mamo, Glavca, Married to the Kellys in 10-8: Officers on Duty._NEWLINE_Leta 2005 igra v Veronici Mars in The Reading Room._NEWLINE_Od leta 2006 do leta 2007 je igrala Mary-Margareth v Disneyjevi seriji Paglavca v hotelu, poleg tega pa leta 2006 tudi v Online, The View, Dancing with the Stars in Srednje\xc5\xa1olski muzikal. Slednji film je bil zanjo prava prelomnica, saj je \xc5\xa1ele takrat zaslovela. V Srednje\xc5\xa1olskem muzikalu je igrala eno od glavnih \xc5\xbeenskih vlog: Taylor McKessie. Ostale vloge so dobili Vanessa Hudgens, Zac Efron, Ashley Tisdale, Lucas Grabeel in Corbin Bleu. Leta 2007 igra glasovno vlogo v Winx Club (Layla) in v Srednje\xc5\xa1olskem muzikalu 2._NEWLINE_Leta 2008 igra v filmih Million Dollar Password in Srednje\xc5\xa1olski muzikal 3: Zadnji letnik._NEWLINE_Letos je zaigrala v filmih The Cleveland Show, Crush in Bones, naslednje leto pa bo v Promise Rings."